Povl Falk-Jensen (politiker)
Povl Falk-Jensen (født 29. september 1884 i Nykøbing Falster, død 21. november 1946 på Frederiksberg) var en dansk forpagter og politiker. Han var medlem for Folketinget valgt for Det Konservative Folkeparti i Præstø Amtskreds i 1920 og fra 1939 til 1945.

Falk-Jensen blev født i 1884 i Nykøbing Falster Han tog eksamen fra Borgerdydskolen på Helgolandsgade og blev landbrugskandidat i 1905. Herefter var han værnepligtig i feltartilleriet og blev sekondløjtnant i 1907. Fra 1909 til 1930 forpagtede Falk-Jensen Gunderup Hovedgård fra Vallø Stift.

Han var medlem af Herfølge Sogneråd 1917-1930 og af Frederiksberg Kommunalbestyrelse fra 1937. Falk-Jensen var konservativ folketingskandidat fra 1918 og frem i flere forskellige amtskredse. Han blev valgt til Folketinget ved valgene i juli 1920, 1939 og 1943 alle gange i Præstø Amtskreds, og var folketingsmedlem fra 6. juli til 21. september 1920 og fra 3. april 1939 til 30. oktober 1945. Han døde på Frederiksberg 21. november 1945.

Familie 

Han var søn af højesteretssagfører og landstingsmedlem P.G.C. Jensen og bror til juristen og personalhistorikeren Arild Falk-Jensen. Hans søn som også hed Povl Falk-Jensen, er kendt som modstandsmand under 2. verdenskrig.

Hæder 

Falk-Jensen blev udnævnt til ridder af Dannebrog i 1940.

Referencer 

Tidligere folketingsmedlemmer fra Det Konservative Folkeparti
Folketingsmedlemmer i 1920'erne
Folketingsmedlemmer i 1930'erne
Folketingsmedlemmer i 1940'erne
Kommunalbestyrelsesmedlemmer fra Det Konservative Folkeparti
Medlemmer af Frederiksberg Kommunalbestyrelse
Riddere af Dannebrog